Ливърпул надделя срещу Юнайтед след истински шедьовър - Футбол свят - Англия - Gong.bg\n14 май, 0:09\nХамбургер - Динамо Дрезден 1:1 /репортаж/\nДюселдорф - Вердер 2:3 /репортаж/\nПадерборн - Нюрнберг 2:2 /репортаж/\nЛивърпул успя да вземе голямото дерби с Манчестър Юнайтед, надделявайки с 4:2 в отложен двубой от Висшата лига. Натаниел Филипс си отбеляза автогол още в 10-та минута. Диого Жота изравни в 34-та минута. Роберто Фирмино вкара за 2:1 в добавеното време на първата част. Фирмино продължи с наказателната си акция и в 47-та минута удвои аванса на тима си. Рашфорд намали резултата в 68-та минута. Мохамед Салах заби последния пирон в този трилър, вкарвайки за крайното 4:2 в 90-та минута.\nМомчетата на Оле Гунар Солскяер започнаха срещата далеч по-активно и още в 5-та минута Единсон Кавани пропусна целта след огромен подарък от Алисон.\nСамо 5 по-късно обаче прошка нямаше. След атака по десния фланг Бруно Фернандеш стреля, а Нат Филипс заби топката покрай Алисон за 1:0.\nВ 26-та минута съдията отсъду изключително спорна дузпа за Ливърпул, след като Уан-Бисака влезе в краката на Натаниел Филипс, но стигна първи до топката. При разглеждането от ВАР обаче се видя, че основания за дузпа няма и тя беше отменена.\nВ 31-та минута домакините имаха нов двоен шанс. Последователно удари с глава към вратата на Алисон отправиха Скот Мактоминей и Пол Погба, но и в двата случая те не бяха точни. Две минути по-късно Диого Жота пробва рефлексите на Дийн Хендерсън, но англичанинът се справи на ниво.\nВ 34-та минута, все пак, Ливърпул изравни. След разбъркване при ъгловия удар, Филипс се реваншира за грешката си и намери Жота, който с пета разстреля Де Хеа за 1:1. В тези минути определено "мърсисайдци" взеха контрол върху събитията на терена.\nЧетири минути преди края на частта Пол Погба опита късмета си отдалеч, но топката мина малко встрани от дясната греда на вратата на Алисон. Момчетата на Юрген Клоп обаче бяха тези, които се оттеглиха с аванс, след като Роберто Фирмино вкара в добавеното време на първата част след страхотно центриране на Алекзандър-Арнолд.\nНачалото на втората част беше подобна на края на първата. След отнета топка в близост до вратата на "червените дяволи", Арнолд видя как негов удар не беше добре спасен от Хендерсън, а Фирмино успя да се възползва за 3:1.\nМомчетата на Солскяер сякаш нямаха отговор в тези минути, в 62-та Арнолд отново затрудни Хендерсън с удар отдалеч, но този път английският страж беше на ниво. Насред този натиск на Ливърпул обаче дойде ответният удар на състава на Юнайтед. В 68-та минута, след бърза атака, Маркъс Рашфорд излезе в стрелкова позиция и с елегантен удар преодоля Алисон за 2:3.\nГолът обърка тотално гостите и две минути по-късно те можеха да си платят за липсата на концентрация. След центриране на Люк Шоу отляво топката стигна до Мейсън Грийууд, който на два пъти видя как играчи на "мърсисайдци" чистят от гол линията.\nВ 75-та минута резервата Садио Мане излезе само срещу Дийн Хендерсън, но английският страж успя майсторски да избие с крака и да отърве отбора си. До края на мача все пак момчетата на Юрген Клоп успяха да задържат аванса си и дори да добавят още едно попадение. В 90-та минута Мохамед Салах беше изведен сам срещу Дийн Хендерсън и не сбърка за крайното 4:2.\nТака Ливърпул се върна с пълна силна в битката за топ 4, заставайки на 4 точки зад четвъртия Челси, но и с мач по-малко. Юнайтед, от своя страна, е спокоен в топ 4 и гледа към финала срещу Виляреал в Лига Европа.\nМанчестър Юнайтед - Ливърпул 2:4\n1:0 - Натаниел Филипс (10, автогол)\n1:1 - Диого Жота (34)\n1:2 - Роберто Фирмино (45+3)\n1:3 - Роберто Фирмино (47)\n2:3 - Маркъс Рашфорд (68)\n2:4 - Мохамед Салах (90)\nМанчестър Юнайтед: Хендерсън, Уан-Бисака, Баи, Линдельоф, Шоу, Мактоминей, Фред, Рашфорд, Фернандеш, Кавани, Погба;\nЛвиърпул: Алисон, Робъртсон, Уилямс, Филипс, Алекзандър-Арнолд, Фабиньо, Алкантара, Вайналдум, Жота, Фирмино, Салах;\nУейн Рууни иска нови попълнения в Дарби Каунти\nДва клуба от Висшата лига в битка за Габриел Барбоса\n1 август, 15:55\nФенербахче иска да привлече защитник на Арсенал\n1 август, 14:58\nЮнайтед ще трябва да изплати внушителна сума на Погба, даже и да го махне\n1 август, 13:09\nМанчестър Сити се прицели в юноша на Барселона\n1 август, 12:29\n31 юли, 19:29\n31 юли, 17:37\n31 юли, 15:41\nЛийдс се подсили с норвежки вратар\n31 юли, 14:57\n31 юли, 14:04\n30 юли, 19:27\n30 юли, 18:00\nСтив Брус: Трябва да даваме повече шансове на момчетата от академията\n30 юли, 13:05\nЕвертън се оглежда за нидерландски национал\n30 юли, 13:00\n29 юли, 23:41\n29 юли, 23:24\n29 юли, 23:10\n29 юли, 16:24\nКапитанът на Евертън подписа нов договор\n29 юли, 0:29\n28 юли, 21:57\n28 юли, 18:30\n28 юли, 14:01\nЛестър ще увеличи капацитета на стадиона си\n28 юли, 13:15\n28 юли, 0:36\n28 юли, 0:28\nАнглия U21 с нов селекционер\n27 юли, 21:00\n27 юли, 20:19\n27 юли, 19:44\n27 юли, 16:22


Дубравка Угрешич за литературния свят, житейските уроци и личните истории | Литературен Вестник\nИма книги и автори, които неизменно оставят силно впечатление у читателите си. Със своята позиция и ясно очертан мироглед те не остават незабележими. Дубравка Угрешич е един от тези автори.\nТворчеството ѝ е богато преведено у нас. Хърватската писателка е позната на българския читател с едни от най-известните си творби като „Американски речник“, „Щефица Цвек в челюстите на живота“, „Форсиране на романа-река“ и др., дори и с книгите си за деца. Освен писател, тя е литературовед, защитник на човешките права, противник на войните, а след разпадането на родната ѝ Югославия – и емигрант. Всичко това е вплетено в есетата от книгата „Четенето забранено“.\nОще в заглавието виждаме игровия елемент, характерен за писателката. Той преминава в целия текст, където англицизмите, цитатите, темите табута, интертекстуалните връзки и свободният език карат читателя да се потопи изцяло в книгата.\n„Четенето забранено“ е книга за литературата и нейния свят – за авторите, които го създават, за демократичния западен пазар и културата на тоталитарния режим. Това е книга за книги, писатели и читатели, книга за миналото, настоящето и бъдещето. Угрешич издава „тайни от кухнята“ на литературните среди, пише за емиграцията, глобализацията, бъдещето на писателя. Всичко това е поднесено в иронична рамка. Но паралелно с хумора се откроява и изпълненият със смесени чувства поглед на писателката към масовизирането на културата, което поглъща писателите, размива границите между висока и ниска култура, прави книгите на водопроводчици бестселъри, а класици отпраща в графата „ненужни“.\nДокато четях книгата си помислих, че тя би могла да бъде възприета и като „наръчник за оцеляване и израстване в литературните среди“ от един писател с дълъг оппит в тях. Тази книга е и много лична. В нея е болката по Югославия, опитът от емигрантството, споменът от социализма, разочарованието от медиите… Тези 300 страници са изпълнени с историята и уроците на един житейски път.\nНа страниците на „Четенето забранено“ се обсъжда пагубното въздействие на масовата култура. Авторката съпоставя литературния пазар днес с културата от времето на социализма; книжната, филмовата и телевизионната култура на пазара – със социалистическата идея за прогреса. Свързва тази идея с пороя от книги за личностно развитие, които задължително обещават положителен резултат. Съпоставя езика на литературата днес с езика на литературата от времето на социализма – той трябва да бъде лесен, за да може литературата да бъде разбрана от широките читателски маси. Анализира днешните бестселъри, чиито автори са телевизионни водещи, домакини, футболни съпруги и изобщо всички, които искат да останат във вечността, а написването на книга е сигурният ключ за там. В есето „Оптимизмът укрепва организма“ коментира как оптимизмът, важен някога в периода на комунизма, се е превърнал в черта на днешния писател, който трябва да вярва в доброто бъдеще, в маркетинговите нововъведения, медиите, технологиите и т.н. Но пише и за буквара от детството си, в който се проповядвали братство и единство между народите в Югославия, и отрича начина, по който се е разпаднала родината ѝ. За Угрешич е важна и ролята на интелектуалците по време на исторически събития. Тя коментира позицията на онези от тях, които се превръщат във военни или държавни стратези, за да привлекат медиите, а те от своя страна популяризират имената им и покачват тиража на книгите им.\nВ едно от последните есета в книгата авторката излага своите прогнози за бъдещето на писателя. Тя се съмнява в бъдещето на истинската литература, която губи изключителното си място. Днес книгите се делят на такива, които „вървят“ и такива, които „не вървят“. Изчезва индивидуалният говор в литературата, важни са предпочитанията на пазара, а стойността на произведението се определя от рекламите. Дубравка Угрешич ни представя един парадоксален развой на литературата – от една страна, издават се огромен брой заглавия на различни теми, а от друга, умира „истинската“ литература. Читателският интерес предопределя пазарния успех на литературния текст, но също така настъпва и липса на читателски интерес заради пренасищането на книжния пазар.\nВсички тези разсъждения на Угрешич са подкрепени с цитати от големи имена в литературата като Гомбрович, Достоевски, Солженицин, Милан Кундера и др., но от друга страна – с много лични истории.\nОбичам книги като тази, с тях се общува. Далеч от всякакви поучения, от притчов език, от философски сентенции, Дубравка Угрешич успява да накара любителите на литературата да се замислят за нейната съдба. За мен тази книга е много неща едновременно – историческа обиколка от социализма до днес, обзор на ситуацията на литературата и книжния пазар… Но преди всичко категоричната позиция и ерудицията на авторката са причината „Четенето забранено“ да бъде четена.\nДубравка Угрешич, „Четенето забранено“, прев. от хърватски Людмила Миндова, изд. „Факел есспрес“, С., 2002\nПредишна статияСмешно ли е?